Money (That’s What I Want)

«Money (That's What I Want)» er en sang som ble skrevet av Berry Gordy og Janie Bradford som ble innspilt av Barrett Strong og gitt ut som A-side singel i 1959. 23. april 1960 nådde singlen 23.-plass på Billboard Hot 100.

 Bakgrunn 

Berry Gordy satte seg ned ved pianoet i studio en dag i håp om å få laget en sang som ville innbringe penger. Han hadde lånt 800 amerikanske dollar av sin familie. Janie Bradford var tilstede og hun ble bedt av Gordy om å finne på noen tekststrofer slik at han kunne utvikle sangen mer. Siden Gordy hadde nevnt dette med penger, ble konverseringen dem to imellom preget av dette tema, som igjen ble en del av teksten. Gordys venn Barrett Strong ankom studio og ba om å få overta pianoet for å øve på det han hørte Gordy hadde spilt. Imens skrev Bradford og Gordy sangen ferdig. Strong fikk både synge sangen og også spille pianoet på innspillingen.Informasjon om hvordan «Money (That's What I Want)» ble til.

 The Beatles' versjon 

The Beatles fant Barrett Strongs original av «Money (That's What I Want)» i Brian Epsteins platebutikk i Liverpool.The Beatles (2000). The Beatles Anthology. San Francisco: Chronicle Books. ISBN 978-0-8118-2684-6 s. 107 Gruppen spilte den på konserter i 1960/1961/1962/1963/1964 og det var John Lennon som sang den.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 364 1. januar 1962 befant gruppen seg i Decca Studios i London hvor de hadde audition for Decca. En av sangene de spilte var «Money (That's What I Want)».Lewisohn, Mark (1992). The Complete Beatles Chronicle s. 63 Opptaket har havnet på bootlegs.Wiener, Allen J. (1992). The Beatles: The Ultimate Recording Guide. New York Facts on File, Inc. ISBN 0-81602-511-0 s. 206

18. juni 1963 spilte de inn syv tagninger i Abbey Road Studios med produsent George Martin på piano på deler av sangen. Tolv dager senere la Martin på mer piano. Det er stor forskjell på mono- og stereo-versjonen i starten av sangen. I mono høres spesielt slag med trommestikkene.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 34

 Musikere og instrumenter 

John Lennon: rytmegitar, vokal
Paul McCartney: bass, kor
George Harrison: sologitar, kor
Ringo Starr: trommer
George Martin: piano

Et opptak fra 24. oktober 1963 da de spilte i det svenske radioprogrammet The Beatles pupgrupp från Liverpool på besök i Stockholm finnes på Anthology 1.Anthology 1 – informasjon i heftet som fulgte med utgivelsen (s. 24).Lewisohn, Mark (1992). The Complete Beatles Chronicle s. 126

 «Money (That's What I Want)» versjoner fremført av The Beatles i BBC Radio 
 Programtittel:  Innspillingsdato:  Kringkastet: Saturday Club  21. mai 1963  25. mai 1963 Pop Go The Beatles  1. juni 1963  18. juni 1963 Saturday Club  24. juni 1963  29. juni 1963 Pop Go The Beatles  1. august 1963  27. august 1963 From Us To You  18. desember 1963  26. desember 1963 Saturday Club  7. januar 1964  15. februar 1964

Ingen av disse versjonene ble utgitt verken på Live at the BBC eller CD-singlen Baby It's You, men samtlige har havnet på bootlegs.Lewisohn, Mark (1992). The Complete Beatles Chronicle s. 356Wiener, Allen J. (1992). The Beatles: The Ultimate Recording Guide s. 208/209/211

 The Rolling Stones-versjon 

The Rolling Stones spilte inn sin versjon i De Lane Lea Studios 14. november 1963. Deres versjon ble utgitt 17. januar 1964 på EP-en The Rolling Stones. De kalte den kun «Money» og ikke noe merInformasjon om The Rolling Stones' versjon av «Money».

Mick Jagger: vokal
Keith Richards: elektrisk gitar
Brian Jones: elektrisk gitar, munnspill, kor
Bill Wyman: bass, kor
Charlie Watts: trommer

 John Lennon & Plastic Ono Bands konsert-versjon 
13. september 1969 fremførte Lennon blant annet «Money (That's What I Want)» sammen med Plastic Ono Band i Toronto. De hadde ikke engang øvd ordentlig sammen, bortsett fra på flyet, hvor de knapt hørte sine instrumenter. Mens de fremførte «Money (That's What I Want)», satt Lennons kone Yoko Ono mellom musikerne i en hvit sekk. Opptaket ble utgitt 12. desember 1969 på Plastic Ono Bands album Live Peace in Toronto. Opptaket er også offisielt utgitt på film.Lewisohn, Mark (1992). The Complete Beatles Chronicle s. 331/332

John Lennon: rytmegitar, vokal
Klaus Voormann: bass
Eric Clapton: sologitar
Alan White: trommer

 The Flying Lizards 
I 1979 spilte gruppen inn en New Wave-utgave. Den ble utgitt på det selvtitulerte debutalbumet The Flying Lizards.

Referanser

Kategori:Sanger fra USA
Kategori:Sanger fra 1959
Kategori:Singler fra 1959
Kategori:Beatles-innspillinger skrevet av andre